ปวดตรงใต้ท้องน้อย เรียกหัวหน่าวหรือเปล่า จะเป็นทุกเช้า ทุกวัน ปวดมาก สาเหตุเกิดจากอะไรคะ
สวัสดีค่ะ อาการปวดตรงใต้ท้องน้อยทุกวันนั้น อาจจะเกิดจาก ปวดจากกล้ามเนื้อหรือเส้นเอ็นตึงตัวจากการใช้งาน มักสัมพันธ์กับท่าทาง มีจุดกดเจ็บชัดเจนได้ สาเหตุอื่นๆเช่น กระเพาะปัสสาวะอักเสบ อาจมีปัสสาวะแสบขัด ปัสสาวะปนเลือดร่วมด้วยได้ การมีอวัยวะภายในอุ้งเชิงกรานอักเสบ อาจมีตกขาวผิดปกติ หรือมีลำไส้อักเสบ อาจจะเป็นปวดแบบบิดๆเบื้องต้นงดการใช้งานหรือยกของหนักบริเวณดังกล่าว กินยาแก้ปวดเพื่อบรรเทาอาการได้ ดื่มน้ำมากๆ ไม่กลั้นปัสสาวะ งดการมีเพศสัมพันธ์ไปก่อนควรไปพบแพทย์หากปวดมากขึ้นเรื่อยๆ หรือปวดทุกวันไม่หายไป ปวดค้างอยู่ตลอดจนรบกวนการใช้ชีวิตประจำวัน หรือมีเลือดออกผิดปกติทางช่องคลอด ปัสสาวะแสบขัดร่วมด้วย